stanford-oval/wikipedia huggingface dataset:
כנפיים (עמותה)
פעילות

משתתפים המתמודדים עם משברים נפשיים לומדים ועוסקים במוזיקה, תיאטרון, כתיבה, עריכת וידאו ואמנות פלסטית. כחמישים בני אדם משתתפים בתוכנית מדי יום, בה הם מקבלים אפשרות ללמוד וליצור בסביבה תומכת. היצירות שלהם מוצגות בגלריות פרטיות ובגלריות ציבוריות ובתערוכות ברחבי ישראל ובחו"ל.
כנפיים פועלת על מנת לאפשר שיקום של אמנים המתמודדים עם משברים נפשיים באמצעות עבודה אמנותית מקצועית בתחום כישרונם. העבודה בכנפיים משפרת את הביטחון העצמי ואת הסטטוס שלהם בחברה, ובכך עוזרת להפוך להיות עצמאים יותר ואזרחים פעילים ויצרניים בחברה.
אחת לשבוע מתקיים בנוסף מפגש אמנים מהשורה הראשונה בישראל, במסגרת קבועה של "מפגש עם אמן".
כנפיים מפעילה שתי תוכניות לשתי קבוצות אוכלוסייה שונות:
קבוצת היעד הראשונה מורכבת מאמנים (מוזיקאים, כותבים, מלחינים, ציירים, זמרים, פסלים וכו') אשר מתמודדים עם משברים נפשיים כגון סכיזופרניה, דיכאון קליני, הפרעה טורדנית-כפייתית וכדומה.
העבודה האמנותית בסטודיו כנפיים מאפשרת להם להתרכז במקור הכח שלהם ובכישרונם וכך מעצימה אותם ומאפשרת להם לפתח את הכישורים האמנותיים והחברתיים שאבדו להם, לקבל השראה ובהדרגה להשתקם.
המופעים והתערוכות של אמני כנפיים מוצגים בקביעות בישראל ובחו"ל. האמנים מקבלים שכר עבור תוצרי אמנותם ועבור הופעותיהם.
קבוצת היעד השנייה מורכבת משחקנים עם מוגבלות שכלית בדרגות שונות. המופיעים עם הצגותהם באולמות תיאטרון בישראל ובפסטיבלים בחו"ל. ההצגה "כפית של זהב" היא הצגת הדגל, בה משתתפים כ-23 שחקנים על בימות גדולות המצוידות בתאורה עשירה, מערכות הגברה, תפאורה ותלבושות שתוכננו ועוצבו על ידי רקפת לוי (תפאורנית ומעצבת תלבושות) ותלמידותיה.
אמנים מנחים

יו"ר עמותת "כנפיים - עושים אמנות" - עפר חודורוב.
מייסדת העמותה, ומנהלת אמנותית "כנפיים - תיאטרון מיוחד" - רינה פדווה.
מנכ"ל עמותת "כנפיים - עושים אמנות" - איתן בן חיים.
אמנות פלסטית - אמי ספרד (מנהלת מגמה), גיל גורן, גליה אורי, ניר תום מצליח.
תיאטרון - אורנה עקאד (מנהלת מגמה), דרור טפליצקי, טל עומר, אווה שובסטארקה.
מוזיקה - אביב שטיין, אדם גורליצקי.
אנימציה - בועז עופר.
כתיבה - חיים לפיד.
וידאו וקולנוע - סיון בן ארי, נימרוד צין.
הערות שוליים

↑  ההצגה "כפית של זהב" של עמותת כנפיים תייצג את ישראל בפסטיבל הבינלאומי "CREAHM" בבלגיה
↑  Расправляя "Крылья"
| --- | --- |
בקרת זהויות :  NLI: 987007595562705171  VIAF: 36145304382578571004   WorldCat (עם VIAF): 36145304382578571004 
יצירתה של לריסה, אמנית הסטודיו לאמנות פלסטית
כושרות (עמותה)

| --- | --- |

 מדינה:  ישראל 
 מטה הארגון:  אלון מורה 
 תקופת הפעילות:  2003–הווה (כ־21 שנים) 
 www.kosharot.co.il
 
כושרות הוא מכון מחקר תורני שהוקם בשנת תשס"ג (2003) וייעודו הוא העלאת המודעות לכשרות בקרב הציבור באמצעות פעילות ליישום, הסברה והדרכה בנושא הכשרות. במכון פועלים רבנים, מדענים[דרושה הבהרה], ואנשי שטח מתחום הכשרות. המכון אינו פועל כגוף כשרות, למעט הכוונה לכשרות באירועים ספציפיים כדלהלן. המכון חבר בפורום חותם.
צוות המכון

המכון הוקם ומנוהל על ידי רבנים המזוהים עם הזרם הדתי לאומי, אך הוא מקיים קשרים גם עם רבנים מהמגזר החרדי. בנשיאות המכון עומד הרב אליקים לבנון המתווה את דרכו של המכון. הנהלת המכון פועלת ממשרדים באלון מורה. ראש המכון הוא הרב משה כ"ץ, ופעילים בו גם הרב מרדכי וולנוב (רב היישוב אלון מורה), הרב יצחק דביר, הרב צבי בן ראובן והרב מרדכי אביצור.
תחומי הפעילות

פעילות המכון מתחלקת למספר תחומים:
חינוך - המכון מעביר שיעורים, סדנאות וקורסים בנושאי כשרות שונים. כמו כן, המכון עורך קורס להכשרת משגיחי כשרות, על פי סילבוס של הרבנות הראשית לישראל, כהכנה למבחן חיצוני להסמכת משגיחי כשרות הנערך על ידי הרבנות הראשית.
מחקר - המכון מפרסם מחקרים בנושאי כשרות. לרוב, המחקרים מתפרסמים לראשונה בכתב העת אמונת עתיך או באתר המכון, ואחת לכמה שנים, המחקרים שהצטברו מתפרסמים במרוכז בספרי 'כשרות כהלכה' בהוצאת המכון . נכון לקיץ תשפ"ד, יצאו לאור שלושה כרכים.
ייעוץ והדרכה בכשרות - המכון מציע שירותי ייעוץ והדרכה בכשרות על ידי מדריכים מטעם המכון לאירועים חד־פעמיים (כגון חתונות באולמי אירועים) וכן ייעוץ והכוונה לכשרות באירועים שאינם מפוקחים על ידי המכון. שירותים אלו נוספים לשירות ההשגחה הקבוע של הרבנות המקומית על אולמי אירועים המחזיקים בתעודת כשרות, כאשר המכון מתבקש בדרך כלל לוודא הקפדה על רמת כשרות ע"פ נוהלי הכשרות של הרבנות הראשית, ולבצע השגחה קפדנית יותר.
ייעוץ והכוונה - המכון מפעיל מוקד טלפוני ואתר אינטרנט לצורך בירורים ושאלות שונות בנושאי כשרות, לאנשים פרטיים ולבעלי עסקים.
בקרה - המכון מחזיק מאגר מידע ובו תיעוד עסקים המזייפים תעודת כשרות.
מעבדה לבדיקת הימצאות חרקים במזון - המכון מפעיל מעבדה העורכת בדיקות מדגמיות להימצאות חרקים בירק המשווק כירק נקי ללא תולעים, ולהימצאות שאריות חומרי הדברה בירקות אלו. המכון ממפרסם מפעם לפעם דו"ח על תוצאות בדיקות אלו.
שו"ת ווטסאפ - לכושרות מספר רב של קבוצות בהן נענות על ידי רבני המכון שאלות רבות מדי יום.
חקיקה ומדיניות - המכון מפעיל מערך הסברה, שהציג מספר חוקים לקידום הכשרות במדינת ישראל, בנוסף המכון היה פעיל מאוד ודומיננטי בעת חקיקת חוק ייעול הכשרות של השר מתן כהנא בשנת 2021[דרושה הבהרה].
סרט לילדים - המכון הפיקה בשיתוף ערוץ מאיר לילדים פרק בסדרה הפופולרית 'אבא ליום אחד', הפרק זמין לצפייה ביוטיוב תחת השם 'אבא ליום אחד בכושרות'.
הערות שוליים

↑  מי אנחנו? | כושרות - ייעוץ והכוונה בכשרות, באתר www.kosharot.co.il
↑  יחדשהו שבט תשפד.pdf, באתר Google Docs
| --- | --- |
בקרת זהויות :  NLI: 987007410629005171
כריס וילקוקס

| --- | --- |

וילקוקס ב-2012
 לידה:  3 בספטמבר 1982 (בן 42) ראלי שבצפון קרוליינה
 עמדה:  סנטר/פאוור פורוורד
 גובה:  2.08 מטר
 מכללה:  אוניברסיטת מרילנד
 דראפט:  בחירה מספר 8, 2002 לוס אנג'לס קליפרס
 קבוצות כשחקן
 2002–2006  2006–2009   2009   2009–2011   2011–2013:  לוס אנג'לס קליפרס   סיאטל סופרסוניקס   ניו יורק ניקס   דטרויט פיסטונס   בוסטון סלטיקס
 הישגים כשחקן
 אליפות ליגת המכללות (2002)
כריס ריי וילקוקס (באנגלית: Chris Ray Wilcox; נולד ב-3 בספטמבר 1982) הוא כדורסלן אמריקאי המשחק בעמדות הסנטר והפאוור פורוורד.
תיכונים ומכללות

וילקוקס למד בבית הספר התיכון "וייטוויל" שבקרוליינה הצפונית, בו הוא הוביל את קבוצת הכדורסל לאליפות ליגת התיכונים השנייה של המדינה ב-1999. לאחר מכן הוא עבר לבית הספר התיכון "אנלו" שבעיר ראלי. לאחר לימודיו התיכוניים למד באוניברסיטת מרילנד, והוביל את קבוצתה לאליפות ליגת המכללות הראשונה בתולדות האוניברסיטה.
קריירה ב-NBA

בדראפט ה-NBA לשנת 2002 נבחר בבחירה השמינית על ידי קבוצת לוס אנג'לס קליפרס. לאחר שלוש וחצי עונות בקבוצה, בהן העמיד ממוצעים של 6.5 נקודות ו-3.8 ריבאונדים למשחק, נשלח בטרייד לסיאטל סופרסוניקס בתמורה לפורוורד ולדימיר ראדמנוביץ'. ב-4 באפריל 2006 רשם וילקוקס שיא קריירה של 24 ריבאונדים בניצחון קבוצתו על יוסטון רוקטס. זהו מספר הריבאונדים הגבוה ביותר של שחקן בסיאטל סופרסוניקס מאז 25 הריבאונדים שהוריד ג'ק סיקמה בעונת 1982/1983. תקופתו בסיאטל הייתה הטובה ביותר בקריירה של וילקוקס, ולאורך ארבע עונותיו במדי הסופרסוניקס קלע 12.6 נקודות והוריד 7.1 ריבאונדים בממוצע למשחק, לרוב כשחקן חמישייה.
במהלך עונת 2008/2009 נשלח וילקוקס בטרייד לניו יורק ניקס בתמורה לפורוורד מליק רוז. בסיום אותה עונה חתם כשחקן חופשי על חוזה לשנתיים בדטרויט פיסטונס.
בתחילת עונת 2011/2012, ב-9 בדצמבר 2011, חתם על חוזה בבוסטון סלטיקס. לקראת סיום העונה, ב-23 במרץ 2012, שוחרר מהקבוצה בעקבות הפרעת קצב בלב, אולם הוחתם מחדש בעונת 2012/2013 לאחר שהוכשר לשחק.
הערות שוליים

↑  מרילנד זוכה באליפות ה-NCAA לשנת 2002, באתר אוניברסיטת מרילנד
↑  רשימת הנבחרים בדראפט 2002, באתר basketball-reference.com
1 2  סטטיסטיקות הקריירה של וילקוקס ב-NBA, באתר basketball-reference.com
↑  וילקוקס נשלח בטרייד לסיאטל, באתר espn.com
↑  סיכום המשחק בין סיאטל ליוסטון, באתר nba.com
↑  וילקוקס נשלח בטרייד לניו יורק, באתר espn.com
↑  וילקוקס חותם בדטרויט פיסטונס, באתר nba.com
↑  וילקוקס חותם בבוסטון סלטיקס, באתר boston.com
↑  בוסטון משחררת את וילקוקס מהקבוצה, באתר espn.com
↑  וילקוקס חוזר לבוסטון סלטיקס, באתר bostonherald.com
כריסטופר לארקין (מלחין)

| --- | --- |

לארקין ב-2019
 לידה:  אדלייד, אוסטרליה
 מוקד פעילות:  אוסטרליה 
 תקופת הפעילות:  מ-2012
 עיסוק:  מלחין
 סוגה:  מוזיקת משחקי מחשב
 כלי נגינה:  פסנתר
 אתר (באנגלית)
 פרופיל ב-IMDb
 
כריסטופר לארקין (באנגלית: Christopher Larkin) הוא מלחין אוסטרלי, הפועל בעיקר בתחום מוזיקת משחקי הווידאו, נודע בעיקר בזכות עבודתו על משחק המחשב Hollow Knight ומשחק ההמשך שטרם יצא לאור Hollow Knight: Silksong. בין השאר חיבר מוזיקה למשחקים כמו Pac-Man 256,‏ Outfolded,‏ TOHU‏ ו-Hacknet.
קריירה

לארקין החל להלחין מוזיקה בגיל צעיר, ואף שיתף פעולה עם סטודנטים לקולנוע בעודו לומד בקונסרבטוריון למוזיקה. כיום הוא עובד כמלחין מקצועי עבור חברות מדיה שונות בתחומי מוזיקה לסרטים, טלוויזיה ומשחקי וידאו. לעיתים קרובות הוא משתף פעולה עם אמנים חזותיים כגון ארי גיבסון מ-Team Cherry, איתו שיתף פעולה בעבודתם על משחק האינדי המצליח Hollow Knight.
סגנון לחן

בהלחנותיו, לארקין משלב אלמנטים של מוזיקה קלאסית עם מגוון רחב של סגנונות מוזיקליים שונים. הוא שואב השראה ממלחינים קלאסיים כמו דביסי וכן ממלחינים כמו ג'יימס ניוטון, ג'ו היסאישי וקוג'י קונדו.
היצירה הבולטת ביותר של לרקין, פסקול משחק המחשב Hollow Knight, מאופיינת ב"אלגנטיות אפלה ומלנכולית". הפסקול מרבה שימוש במוטיבים חוזרים לאורך רצועות שונות במהלך המשחק, שלעיתים קרובות כל רצועה משתנה בהתאם למיקום או לדמות במשחק. בנוסף לארקין שילב משלבים טקסטואליים ואינסטרומנטליים בהלחנותיו, כגון שימוש בהרמוניות גיטרה כדי לייצג את הסביבה הנוצצת של "פסגת הקריסטל", שהיא מיקום בתוך המשחק. הוא ממשיך בשיתוף הפעולה עם Team Cherry במשחק ההמשך Hollow Knight: Silksong.
רשימת יצירות

לארקין הלחין מוזיקה להפקות הבאות:
| שנה | כותרת | זאנר |
| --- | --- | --- |
| 2012 | The Adventures of Figaro Pho | טלוויזיה |
| 2012 | Wastelander Panda: Exile | סרט |
| 2013 | אוניברסיטת אדלייד : "חפש את האור" | פרסומת |
| 2015 | פק-מן 256 | משחק וידאו |
| 2015 | Expand | משחק וידאו |
| 2015 | The New Adventures of Figaro Pho | טלוויזיה |
| 2015 | Hacknet | משחק וידאו |
| 2016 | Outfolded | משחק וידאו |
| 2017 | ברביקיו | דוקומנטרי |
| 2017 | Hollow Knight | משחק וידאו |
| 2021 | TOHU | משחק וידאו |
| 2023 | Hollow Knight: Silksong | משחק וידאו |
פרסים

הלחן הטוב ביותר בטקס פרסי המדיה של דרום אוסטרליה 2016
הלחן הטוב ביותר בטקס פרסי המדיה של דרום אוסטרליה 2015
ASSG פרס הסאונד הטוב ביותר עבור מדיה אינטראקטיבית 2017
הלחן הטוב ביותר בטקס פרסי המדיה של דרום אוסטרליה 2021
הערות שוליים

↑  Hollow Knight Soundtrack Interview, נבדק ב-2022-01-30
1 2  "Inside Christopher Larkin's Darkly Elegant "Hollow Knight" Score". Bandcamp Daily. 2018-11-02. נבדק ב-2022-01-30.
↑  THE SOUND TEST 2 – #05 – Hollow Knight (w/Christopher Larkin) [COMPOSER INTERVIEW / PODCAST], נבדק ב-2022-02-06
↑  The Adventures of Figaro Pho (Animation, Fantasy, Sci-Fi), Ambience Entertainment, Chocolate Liberation Front, 2012-10-31, נבדק ב-2022-02-13
↑  "Figaro Pho". Christopher Larkin. נבדק ב-2022-02-06.
↑  Wastelander Panda (Adventure, Drama, Fantasy), Epic Films, 2012-01-23, נבדק ב-2022-02-13
↑  "Wastelander Panda". Christopher Larkin. נבדק ב-2022-02-06.
↑  The University of Adelaide – Seek Light 60s TV Ad, נבדק ב-2022-02-06
↑  "PacMan 256". Christopher Larkin. נבדק ב-2022-02-06.
↑  "Expand". Expand. נבדק ב-2022-02-13.
↑  "Expand". Christopher Larkin. נבדק ב-2022-02-06.
↑  The New Adventures of Figaro Pho (Animation), Chocolate Liberation Front, 2015-08-31, נבדק ב-2022-02-13
↑  "The New Adventures of Figaro Pho". Christopher Larkin. נבדק ב-2022-02-06.
↑  "Outfolded". Christopher Larkin. נבדק ב-2022-02-06.
↑  סאלח, מת'יו (2017-07-11), Barbecue (Documentary), Urtext Film Productions, Projector Films, נבדק ב-2022-02-13
↑  "Barbecue". Christopher Larkin. נבדק ב-2022-02-06.
↑  "Hollow Knight". Hollow Knight. נבדק ב-2022-02-13.
↑  "Hollow Knight". Christopher Larkin. נבדק ב-2022-02-06.
↑  "TOHU on Steam". store.steampowered.com. נבדק ב-2022-02-06.
↑  TOHU Music Behind The Scenes Chat, נבדק ב-2022-02-06
↑  "Hollow Knight: Silksong". Hollow Knight: Silksong. נבדק ב-2022-02-13.
↑  "Hollow Knight: Silksong". Christopher Larkin. נבדק ב-2022-02-06.
↑  "Best Sound Design" (PDF). SOUTH AUSTRALIAN SCREEN AWARDS WINNERS. ארכיון (PDF) מ-2017-02-16.
↑  "Best Composition" (PDF). SASA. ארכיון (PDF) מ-2016-02-28.
↑  "The 2017 ASSG Award Winners". נבדק ב-2020-02-21.
↑  "SOUTH AUSTRALIAN SCREEN AWARDS 2021 WINNERS NAMED AT MERCURY CX GALA | Mercury CX". נבדק ב-2022-02-12.
| --- | --- |
בקרת זהויות :  MusicBrainz: 38e0beaf-c6ea-4561-808c-ba4a84b66341
כותב בקשות

כותב בקשות בעברית ובערבית בפתח בית משפט השלום בעכו, 1962
כותבי בקשות בפתח בית המשפט, תל אביב, 1964
כותב בקשות הוא אדם שיודע קרוא וכתוב ועוסק לפרנסתו בכתיבת בקשות, מכתבים רשמיים והצהרות עבור לקוחות חסרי ידע בקריאה וכתיבה, או כאלה שרמת הכתיבה שלהם ירודה ולא מאפשרת להם להתנסח כראוי.
תיאור העיסוק

דוכנים של כותבי הבקשות נפרשו במקומות מרכזיים ולצד משרדי ממשלה, ממשל מקומי ובתי משפט. הפונים לשירותי כותב הבקשות נעזרו לרוב ביכולת הניסוח שלו וביכולתו לכתוב את הדרוש במכונת כתיבה. בעוד שבדרך כלל עסק כותב הבקשות בכתיבה רשמית, בפניות למוסדות, בהצהרות ובעתירות, היו מקרים בהם עסק בכתיבת מכתבי אהבה ובייעוץ כללי, מתוקף היותו משכיל זמין בסביבה נבערת.
דרישה לכותבי בקשות נוצרת גם כאשר חלק גדול מהאוכלוסייה אינו שולט בשפתה הרשמית של המדינה. כך למשל במדינת ישראל בשנותיה הראשונות, נדרשו כותבי בקשות כיוון שחלק ניכר מאזרחי המדינה (עולים חדשים וערבים) לא שלטו בעברית. בשנות ה-70, עם הגידול בשיעור השולטים בעברית, והמעבר ההדרגתי לטיפול בכתיבת פניות רשמיות לעורכי דין, נעלמו כותבי הבקשות מהנוף בישראל.
בנוסף לכותבי בקשות שעל כך הייתה פרנסתם, עסקו במלאכה זו אנשים משכילים, כגון מורה או רב, לאו דווקא לשם פרנסה.
בתרבות

הסיפור הקצר של שלום עליכם, "הרומן הראשון שלי", שנכתב בשנת 1903, עוסק בנישואים בין בני זוג שהתכתבו ביניהם באמצעות מוריהם שכתבו למענם.
בתוכנית ד' (1966) של הגשש החיוור נכלל מערכון מאת שייקה אופיר בשם "כותב הבקשות", ובו אב שבתו ברחה מהבית לאחר שהכה אותה פונה לכותב בקשות על מנת שיכתוב לה מכתב ובו בקשה שתחזור הביתה.
כותב בקשות בקונסטנטינופול, 1878
"כותב הבקשות מנאפולי", 1893
כותבי בקשות טמילים בהודו, 2004
ראו גם

לבלר
הערות שוליים

↑  הרומן הראשון שלי, באתר "תפוז אנשים"
| --- | --- |
בקרת זהויות :  GND: 4130947-9
לא תהיה לו כנושה

| --- | --- |
 מקרא:  שמות, כ"ב, כ"ד
 משנה תורה:  הלכות מלווה ולווה, פרקים א'-ב'
 ספרי מניין המצוות:  ספר המצוות, לאו רל"ד ספר החינוך, מצווה ס"ז
 
לא תהיה לו כנושה היא מצוות לא תעשה דאורייתא, האוסרת על מלווה לדחוק את הלווה לתשלום חובו.
בדרך כלל, בפועל אין בעיה הלכתית של "לא תהיה כנושה", משום שיש ללווה נכסים שלפי ההלכה הוא חייב למכור כדי לפרוע את החוב.
אם אין ללווה כלום, לא ניתן לתבוע אותו בשום דרך ויש להמתין עד שירווח לו.
מקור האיסור ודברי המפרשים

מקור האיסור בפסוק מפורש בתורה:
אִם כֶּסֶף תַּלְוֶה אֶת עַמִּי אֶת הֶעָנִי עִמָּךְ לֹא תִהְיֶה לוֹ כְּנֹשֶׁה
ופירש רש"י שם: ”לא תהיה לו כנשה – לא תתבענו בחזקה, אם אתה יודע שאין לו, אל תהי דומה עליו כאלו הלויתו, אלא כאילו לא הלויתו, כלומר לא תכלימהו”. מבואר ברש"י שמותר למלווה להתעניין ולשאול אך אסורה לו הדחיקה בחזקה.
הרשב"ם במקום מסביר כי האיסור הוא לדחוק את הלווה לתת משכון כנגד הלוואתו, עקב העובדה שאין לו מה לשלם. ומדבריו משתמע שאין איסור לדוחקו לשלם הלוואתו אלא האיסור חל על לקיחת משכון בלבד (ואין הלכה כדבריו).
מקור האיסור ודברי המפרשים > טעם המצווה

ספר החינוך הסביר כי: "משרשי המצוה, לקנות לנו מדת החסד והחנינה והחמלה, וכשיהיו קבועות לנו אז נהיה ראויין לקבלת הטובה ויושלם חפץ השם יתברך בנו שחפץ השם יתברך להטיב בעולם הזה ובעולם הבא".
עיונים בש"ס

במשנה כתוב:
ואלו עוברין בלא תעשה: המלוה והלוה והערב והעדים וחכמים אומרים אף הסופר עוברים משום (ויקרא כה, לז) לא תתן ומשום (ויקרא כה, לו) אל תקח מאתו ומשום (שמות כב, כד) לא תהיה לו כנושה ומשום (שמות כב, כד) ולא תשימון עליו נשך ומשום (ויקרא יט, יד)ולפני עור לא תתן מכשול ויראת מאלהיך אני ה'
בגמרא מובא דיון שהתנהל בבית המדרש: "כי אתא (כאשר בא) רב דימי, אמר: מנין לנושה בחבירו מנה, ויודע שאין לו, שאסור לעבור לפניו? תלמוד לומר: לא תהיה לו כנשה. רבי אמי ורבי אסי דאמרי תרוייהו (הסכימו ש): כאילו דנו בשני דינין, שנאמר: הרכבת אנוש לראשנו באנו באש ובמים"
הרמב"ם, בהלכות מלווה ולווה: "כל הנוגש העני והוא יודע שאין לו מה יחזיר לו, עובר בלא תעשה שנאמר לא תהיה לו כנושה". ובהלכה הבאה הביא את דברי הגמרא שהבאנו לעיל, באיסור להיראות לפניו.
וביאר דבריו הלחם משנה שעל התביעה עובר בלאו ועל ההתרָאוּת לפניו עובר באיסור דרבנן.
מלווה התובע לווה בבית דין

פרק זה לוקה בחסר. אנא תרמו לוויקיפדיה ו.
הערות שוליים

↑  שו"ת בעניין איסור לא תהיה לו כנושה, באתר דין
↑  תלמוד בבלי, מסכת בבא מציעא, דף ע"ה, עמוד ב'
↑  ספר תהלים, פרק ס"ו
↑  משנה תורה לרמב"ם, ספר משפטים, הלכות מלווה ולווה, פרק א', הלכה ב'
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
לא תודה

| --- | --- |

 שיר בביצוע שרית חדד
 מתוך האלבום שרה שרה
 יצא לאור:  28 במרץ 2017
 פורמט:  סטרימינג
 תאריך הקלטה:  2016-17
 סוגה:  פופ • ים תיכוני
 שפה:  עברית
 אורך:  3:02
 חברת תקליטים:  אבי גואטה הפקות
 כתיבה:  הנרי
 לחן:  הנרי
 הפקה:  עוזי ג'ורג'
לא תודה הוא שיר שהוקלט על ידי הזמרת הישראלית שרית חדד. השיר יצא לאור ב-28 במרץ 2017 ביחד עם צאת אלבום האולפן ה-23 שלה, שרה שרה, על ידי חברת התקליטים אבי גואטה הפקות.
השיר הגיע למקום השני במצעד ה-TV של מדיה פורסט, בשל הקליפ שיצא ביחד איתו.
רקע

השיר נכתב והולחן על ידי הנרי והופק על ידי עוזי ג'ורג'. מילותיו של השיר מדברות על מערכת יחסים שקרתה בין חדד לבחור, אשר נפגעה עקב דברים שהוא עשה וכתוצאה מכך, גרמה לחדד להיפגע בצורה בלתי הפיכה.
רבים טוענים כי הקליפ של "כולם באילת", של הזמרת עדן בן זקן, הוא העתק של הקליפ הזה. מאקו אף דיברו על כך באחת מן כתבתם.
וידאו קליפ

הווידאו קליפ הנלווה שיצא לשיר צולם במלון פולי האוס, על ידי עוזי ג'ורג'. בקליפ, מגלמת חדד את רוב הדמויות, כאשר בכל דמות היא לובשת בגדים אחרים, חובשת עשרות פאות ומאופרת בשלל סגנונות שונים.
מאקו ערכו מחקר מעמיק על הקליפ בשל הופעת המספר 143 לאורך כל הקליפ. על פי אתר הסלנג אורבן דיקשיונרי, 143 פירושו "I Love You", על פי מספר האותיות שמופיעות בכל מילה. ב-"I" יש אות אחת, ב-"Love" ארבע אותיות וב-"You" שלוש. אחד, ארבע, שלוש והנה המספר 143.
עלילת הקליפ מתרחשת ברחבי בית מלון עם תחושה עתידנית, והדמויות בו סובלות מניכור ובידוד. הן לא מתקשרות כלל אחת עם השנייה, ומזניחות את הקשרים האישיים ביניהן. כולן גם מגולמות על ידי חדד בעצמה (פתקי האהבה של שרית חתומים בראשי התיבות שלה: .S.H, והם מחולקים לדמויות על ידי בנה שמניח אותם ליד מפתן הדלתות שלהן) ולכן משקפות יסודות שונים מהנפש של אותה הדמות. ככל הנראה הפתקים מסמלים את יצירת הקשר האנושי בין הזרים.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מדיה פורסט TV | 2 |  |
לחיות עם התנ"ך

|  מידע כללי |
| --- | --- |
 מאת:  משה דיין
 שפת המקור:  עברית
 סוגה:  עיון
 הוצאה
 הוצאה:  עידנים
 תאריך הוצאה:  1978
 קישורים חיצוניים
 הספרייה הלאומית:  001817513, 001046931, 002555887
 
לחיות עם התנ"ך הוא ספר של משה דיין (הוצאת עידנים, ירושלים, 1978). זהו ספר של אהבת הארץ, העשויה בחלקה מההרים והעמקים, הפרחים והצבאים, ובחלק שווה מהכתובים העתיקים, השבטים, הנביאים, המלכים, האבות והאמהות של עם ישראל.
בפתח הספר, המוקדש לאשתו, רחל, מופיעה תמונה של משה דיין בחדר עבודתו, ומולו חלון משופע בפריטים ארכאולוגיים שונים (דיין נודע כ"אספן" עתיקות וכך למעשה "חי עם התנ"ך" - עם עתיקות הארץ בביתו. ראו גם בפרק על אישיותו וחייו הפרטיים).
הספר מחולק לחמישה חלקים: "האבות", "מעבדות לחרות", "ארץ ההבטחה", "משבטים לממלכה", ו"בית דוד". הספר מכיל מפות המתארות את ההיסטוריה של עם ישראל מהתקופה העתיקה ומתקומתה (מלחמת העצמאות, מבצע סיני ומלחמת ששת הימים), וכמו כן תמונות של נופים, ארכאולוגיה, מאורעות היסטוריים ונושאים יהודיים, כמו הגדה של פסח, ספר תורה ושופר.
הספר פותח בהצהרה: ”ישראל גלה ונתרחק מארצו, אבל ארצו לא רחקה מליבו. כל המדינות שישב בהן היו לו נכר, ומולדתו נשארה ארץ ישראל. הירדן והקישון היו נהרותיו, השרון ויזרעאל עמקיו, התבור והמריה הריו, וערי אבותיו ענתות ובית אל ושומרון”.
בפרק "האבות" מתואר סיפורה של מיכל, ילדה כבת 12, שבשליחות דיין ואחרים ירדה בפתח שקוטרו 28 ס"מ אל תוך חלק נסתר במערת המכפלה, עם פנס, מצלמה, נייר ועיפרון, וצילמה ותיארה את המצבות העתיקות הנמצאות שם, שעין אדם לא ראתה מאות בשנים.
הספר מסיים בתיאור סיומו של יום, טיסה במסוק הביתה: ”למטה נשקפה ארץ אחת, ללא חלוקה בין יהודים וערבים, ארץ זרועה כפרים וערים, שדות וגנים. ארץ אשר גבולה במזרח הוא הירדן, ובמערב הים הגדול. בצפון מתנשא החרמון, ראשו מעוטר שלגים, ובדרום סוגר עליה המדבר הצחיח. ארץ ישראל”.
כריסטופר קאודוול

| --- | --- |

 לידה:  20 באוקטובר 1907 הממלכה המאוחדת של בריטניה הגדולה ואירלנד לונדון, הממלכה המאוחדת 
 פטירה:  12 בפברואר 1937 (בגיל 29) ספרד (1931) ארגנדה דל ריי (אנ'), ספרד 
 שם לידה:  Christopher St John Sprigg 
 מקום לימודים:  St Benedict's School 
 עיסוק:  משורר, מבקר ספרות, פוליטיקאי, מומחה ספרות, עיתונאי, פילוסוף, סופר, מבקר 
 מדינה:  הממלכה המאוחדת 
 
כריסטופר קאודוול (באנגלית: Christopher Caudwell;‏ 1907 - 12 בפברואר 1937), הוא כינויו של כריסטופר סנג'ין ספריג, פילוסוף ומרקסיסט אנגלי.
חייו

קאודוול נולד בלונדון למשפחה דלת אמצעים, והחל לעבוד לפרנסתו בגיל 15 כעיתונאי. במסגרת עבודתו השלים את השכלתו בכוחות עצמו, בקריאה מרובה בתחומים רבים ושונים כספרות, סוציולוגיה, פילוסופיה ופיזיקה. הוא הצליח להתפרנס מכתיבתו, ואף צבר מוניטין כסופר מתח לרוב תחת שמות בדויים.
ב-1934 גילה את המרקסיזם, והדבר הביא לפריחה אינטלקטואלית, ולשטף של כתיבה בנושאים שונים. תוך חודשים ספורים כתב את ספרו הראשון "אשליה ומציאות", וניסה לפרסמו בשם הבדוי "כריסטופר קאודוול" שהיה שם משפחתה של אמו, וזאת, לדבריו, על מנת שלא לפגום במוניטין שיצאו לו כסופר מתח. עד מותו לא הצליח לפרסם את כתביו הפילוסופיים, ואלו נערכו ויצאו לאור רק לאחר מותו. בשנים ספורות הצליח ליצור ולכתוב בכמות שמעטים מצליחים לכתוב כל חייהם.
בדצמבר 1936 יצא להילחם במלחמת האזרחים בספרד, והצטרף לבריגדות הבינלאומיות. בפברואר 1937 נהרג בקרב חרמה.
בכתביו ניסה קאודוול ליצור חיבור בין צורות המחשבה הבסיסיות ובין המציאות הכלכלית המכתיבה אותן לטענתו. כך למשל, בספרו "המשבר בפיזיקה" הראה כיצד, לדעתו, התאוריות הפיזיקליות החדשניות משקפות את המציאות הכלכלית של התקופה והמקום בהן נוצרו.
קאודוול היה חלק מקבוצת פילוסופים מרקסיסטים בריטים, בשנות השלושים והארבעים של המאה העשרים, עליה נמנו אף דמויות כפילוסופים מוריס קורנפורת וג'ון לואיס וכן הגנטיקאי ג'ון הלדיין.
כריסטופר פיסרידס

| --- | --- |

 לידה:  20 בפברואר 1948 (בן 76) ניקוסיה, קפריסין הבריטית
 ענף מדעי:  כלכלה
 מקום לימודים:  בית הספר לכלכלה של לונדון  אוניברסיטת אסקס  Pancyprian Gymnasium 
 מנחה לדוקטורט:  Michio Morishima, דייל מורטנסן 
 מוסדות:  אוניברסיטת הונג קונג למדע וטכנולוגיה, אוניברסיטת שיקגו, בית הספר לכלכלה של לונדון, אוניברסיטת סאות'המפטון, אוניברסיטת קפריסין,
 תלמידי דוקטורט:  Guglielmo Weber, Etienne Wasmer, Jozef Konings, Luca Fornaro, Régis Barnichon, Christoph Ungerer, Gunes Asık 
 פרסים והוקרה:  פרס נובל לכלכלה (2010)  פרס IZA לכלכלת עבודה (2005)  עמית החברה האקונומטרית (1997)  פרס הכלכלה העולמית (2015)  עמית האקדמיה הבריטית 
 
כריסטופר אנטוניו פיסרידס (ביוונית: Χριστόφορος Αντωνίου Πισσαρίδης; נולד ב-20 בפברואר 1948) הוא כלכלן בריטי-קפריסיאי. מכהן כפרופסור בבית הספר לכלכלה של לונדון. זוכה פרס נובל לכלכלה לשנת 2010 עם דייל מורטנסן ופיטר דיאמונד. מחקריו מתמקדים במדיניות כלכלית, שוק העבודה ובמקרו-כלכלה.
ביוגרפיה

פיסרידס נולד בניקוסיה שבקפריסין למשפחה יוונית-אורתודוקסית. בשנת 1970 סיים את לימודי התואר הראשון בשנת 1970 בכלכלה באוניברסיטת אסקס. בשנה לאחר מכן סיים את לימודי התואר השני באותה האוניברסיטה. בשנת 1973 סיים פיסרידס את הדוקטורט בבית הספר לכלכלה של לונדון. מאז 1976 וא מלמד בבית הספר. בעבר הרצה באוניברסיטת סאות'המפטון (1974–1976), אוניברסיטת הרווארד (1979–1980) ובאוניברסיטת קליפורניה בברקלי (1990–1991).
מאז 1997 פיסרידס חבר בחברה האקונומטרית ובשנת 2002 נבחר לכהן כעמית באקדמיה הבריטית.
כלל ה 90-9-1

כלל ה 90-9-1 הנקרא גם "חוק האחוז האחד" נגזר מהטענה כי ברשתות החברתיות המקוונות קיים אי־שוויון השתתפותי בין המשתמשים. הכלל נוגד את הדעה הרווחת בחברה כי קיים שוויון ברשתות החברתיות, ולמעשה מציג כיצד רוב המידע ברשת נוצר על ידי 1% מהאוכלוסייה הגולשת. החוקרים
Hill, Hillan, Wroblewski ו- Mccnadles הטביעו לראשונה את הכלל, ובהמשך הוא פותח למחקר על ידי Jakob Nielsen, שהטביע את המושג "אי שוויון השתתפותי". הכלל מבטא את בעיית הנוסע החופשי ברשת החברתית, וג'יקוב מציע מספר דרכים לפתרון חוסר השוויון.
הכלל

הכלל טוען שהתכנים ברשתות החברתיות אינם נוצרים על ידי כלל המשתתפים, אלא קיימת חלוקה לא שוויונית בין היוצרים לבין הצופים בתכנים. הכלל מורכב מ-1% "יוצרים" שמהווים משתתפים פעילים ברשתות החברתיות השונות, ולמעשה יוצרים את התכנים. 9% מהגולשים הם "עורכים" שדנים ועוסקים במידע שהעלו ה"יוצרים". 90% מהגולשים הם "אורבים", שצופים בתכנים השונים ובדיונים עליהם. ה"אורבים" לא יוצרים תכנים או נושאי שיחה חדשים. מהכלל ניתן להסיק כי ברשת קיים רוב דומם, שלא לוקח חלק פעיל ביצירת או עריכת תכנים.